OpenLLM-France/wikimedia huggingface dataset:
# Pearsall

«Pearsall» té aquests significats:
* North Pearsall, concentració de població designada pel cens dels Estats Units a l'estat de Texas
* West Pearsall, concentració de població designada pel cens dels Estats Units a l'estat de Texas.
* Robert Lucas Pearsall (Clifton, Bristol, 1795 - castell de Wartensee, prop del llac Constança, Alemanya), compositor anglès
# Pears

Pears és un grup estatunidenc de música hardcore punk format el 2014 a Nova Orleans.
L'àlbum de debut de Pears, Go To Prison, es va publicar el 2015 i van fer les primeres gires pels Estats Units amb bandes com Dwarves, Red City Radio, Teenage Bottlerocket, Off With Your Heads, Direct Hit, Lagwagon i The Suicide Machines; així com la seva primera gira europea amb Red City Radio.
Peras forma part de la discogràfica Fat Wreck Chords amb qui va publicar Green Star l'1 d'abril de 2016. Els membres de la banda, Zach Quinn, Erich Goodyear i Brian Pretus també conformen el grup Little Bags.
La música de Pears és ràpida i plena de canvis de ritme, una barreja de punk rock dels anys 1980, a l'estil de Descendents, 7 Seconds i Black Flag, i de skate punk i hardcore melòdic similar a NOFX i Bouncing Souls. L'enfocament de les seves lletres és sovint humorístic i inclou al·lusions velades (els anomenats Easter Eggs) a bandes conegudes del seu gènere.

## Membres

* Zach Quinn - Veu
* Brian Pretus - Guitarra
* Erich Goodyear - Baix
* Jarret Nathan - Bateria

## Discografia
### Àlbums d'estudi

* Go to Prison (2014, Anxious & Angry)
* Green Star (2016, Fat Wreck Chords)
* Pears (2020, Fat Wreck Chords)

### EP

* ...In Diapers (2014, autoeditat)
* Letters to Memaw (2015, Fat Wreck Chords)

## Referències

* ↑ «PEARS Are Your New Favorite NOLA Punk Band». NOISEY.
* ↑ «PEARS». punknews.org.
* ↑ Anxious and Angry. «PEARS / Anxious and Angry». anxiousandangry.com. Arxivat de l'original el 2018-10-22. [Consulta: 9 juliol 2020].
* ↑ «PEARS discuss their "arrogant beauty"!». IDIOTEQ.
* ↑ «Gunner Records » Blog Archive » * Pears*». gunnerrecords.com.
* ↑ Hereth, Simon. «Pears – Green Star :: Review (2016)» (en alemany), 23-03-2016. [Consulta: 9 juliol 2020].
* ↑ Punknews.org. «PEARS - Green Star» (en anglès). [Consulta: 9 juliol 2020].
# All I Need

«All I Need» és una cançó del grup britànic Radiohead llançada com a cinquè senzill de l'àlbum In Rainbows el 9 de gener de 2009.
Jonny Greenwood, guitarrista de la banda, volia recuperar la sensació de soroll blanc generada com una banda tocant intensament en una habitació, però no era capaç de produir el so en un estudi de gravació formal. Finalment va optar per utilitzar una secció de corda, la Millennia Ensemble, per tocar totes les notes de l'escala musical cobrint totes les freqüències auditives. La versió final de la cançó fou el resultat de quatre versions diferents ajuntant els millors talls.
L'estrena de la cançó es va realitzar en un concert a Auditorium Theatre de Chicago el 20 de juny de 2006.
Radiohead va produir el videoclip en col·laboració amb MTV per una campanya de prevenció del tràfic de persones i l'esclavatge. Steve Rogers dirigí el videoclip a Austràlia amb el director de fotografia John Seale. Filmat en pantalla partida, es pot comprovar les diferències entre dos nenes que viuen en parts del món oposades, un d'una àrea desenvolupada i l'altre forçat a treballar en la fabricació de sabates. Fou destacat i guardonat per diverses entitats i fundacions humanitàries.

## Referències

* ↑ Parelles, Jon. «Pay What You Want for This Article» (en anglès). The New York Times, 09-12-2007. [Consulta: 30 maig 2017].
* ↑ «Radiohead / The Black Keys» (en anglès). TinyMixtapes.com, 30-11-2006. [Consulta: 30 maig 2017].
* ↑ Montgomery, James. «Radiohead join forces with MTV's campaign against human trafficking for 'All I Need' video» (en anglès). MTV, 30-04-2008. Arxivat de l'original el 2015-02-12. [Consulta: 3 juny 2017].
* ↑ «Award-Winning Radiohead-MTV Exit Music Video Raises Awareness about Human Trafficking» (en anglès). AsiaFoundation.org, 11-11-2009. [Consulta: 3 juny 2017].
# Cornifícia (filla de Quint Cornifici)

Cornifícia (llatí: Cornificia) va ser una dama romana, filla de Quint Cornifici. Formava part de la gens Cornifícia, d'origen plebeu.
Va ser demanada en matrimoni per Juvenci Talna l'any 45 aC quan ja era gran i havia estat casada diverses vegades. Va rebutjar el matrimoni per la insuficient fortuna del nuvi.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 857.
# Servei d'assistència tècnica

El servei d'assistència tècnica (en anglès help desk o service desk), és un servei que una empresa ofereix als seus clients perquè puguin fer consultes de caràcter tècnic quan tenen algun problema amb els productes o serveis. En empreses grosses, aquest servei es fa en centres d'atenció telefònica, subcontractades o no, que fan de barrera entre els clients i els veritables tècnics. Moltes organitzacions han implantat un servei d'assistència centralitzat per a gestionar incidèncias, dubtes, consultes, peticions d'usuaris o clients.
Segons el cas pot ser de franc, per exemple durant el període garantia, o de pagament. Poden fer part d'un acord de nivell de servei. En el cas de serveis informàtics i de programari, sovint eso pot atorgar al servei d'assistència tècnica un accés directe al sistema via internet, el que evita la pèrdua de temps del desplaçament. Pot gestionar incidències, ajudar usuaris en l'aprenentatge del sistem, afegir noves funcions…

## Referències

* ↑ «Servei d'assistència tècnica». Cercaterm. TERMCAT, Centre de Terminologia.
* ↑ «What is Service Desk (ITSM)». Comodo. [Consulta: 8 desembre 2016].
# Tomahawk (muntanya russa)

Tomahawk és una de les 2 úniques muntanyes russes infantils que existeixen a PortAventura Park. Va ser inaugurada el 17 de març de 1997, en conjunt amb Stampida. Se situa a l'àrea del Far West, just a la porta on separa Mèxico de l'àrea dels cowboys. La muntanya russa es va construir el mateix any que Stampida, la muntanya russa de fusta més important del parc. El seu recorregut és força intens, amb girs de 180 graus molt tancats i una primera caiguda molt inclinada. Els vagons són de color groc i normalment en funcionen 2 a l'hora. Són individuals per als més grans i per dos places per a petits. Incorporen un cinturó de seguretat i una barra fixe.
El dia 11 de febrer de 2024, a causa del fort vent, un arbre va caure sobre les vies de l'atracció provocant un accident on van resultar ferides 14 persones, dues d'elles greus.

## Referències

* ↑ «Port Aventura se estrena con 5.000 visitantes» (en castellà). La Vanguardia, 18-03-1997, p. 34 [Consulta: 26 juny 2013].
* ↑ «Muere un trabajador en PortAventura atropellado por una vagoneta». , 18-05-2009 [Consulta: 13 febrer 2017].
* ↑ «Accidente Port Aventura: Catorce heridos, dos de ellos graves, por un accidente en la atracción de Tomahawk a causa del viento» (en castellà), 11-02-2024. [Consulta: 11 febrer 2024].

## Enllaços externs

* Tomahawk al web de PortAventura
* Fitxa de Tomahawk al Roller Coaster DataBase
# Jean Forbes-Robertson

Jean Forbes-Robertson (Londres, 16 de març de 1905-ibídem, 24 de desembre de 1962) va ser una actriu teatral britànica.
Procedent d'una família del teatre, el seu pare era Johnston Forbes-Robertson. Va estudiar en Heathfield i en 1921 va fer la seva primera aparició a escena amb la companyia de la seva mare, la nord-americana Gertrude Elliott, actuant en Durban (Sud-àfrica).
Tras una gira por la Commonwealth (1922-1924), debutà en Londres en març de 1925, dins el paper de Catalina Westcourt en Dancing Mothers. En 1926 Theodore Komisarjevsky la contrató per al paper de Sònia en l'obra de Txékhov L'oncle Vània. En aquest rol va tenir un gran èxit.
No obstant això la seva consagració arribaria en el paper de Peter Pan, en el qual crítica i públic van destacar la seva dolçor i el seu temperament dramàtic. L'autor, James Barrie, li va concedir l'oportunitat de representar aquest paper tantes voltes com desitgés, i va arribar a fer-ho vuit temporades consecutives.
També es vaz distingir com a intèrpret de Shakespeare. Va representar els papers de Jessica, Julieta, Puck i Viola.
Altres actuacions destacades van ser Tessa en La nimfa constant, Helen Pettigrew a la plaça de Berkeley, Hedda Gabler, Rebecca West, i Kay en l'obra de J.B. Priestley, El temps dels Conway.
Encara que va disminuir molt la seva activitat a partir de 1946, va participar en el Festival Pitlochry de 1952.
A més de teatre, va intervenir en cinema, en les pel·lícules The Brontes i Quality Street, ambdues de 1947. En televisió va participar en BBC Sunday-Night Theatre (1950).

## Referències

* 1 2 3 4 5 6 7 Miguel de la Concepción, Torcuato. Enciclopedia universal ilustrada europeo-americana. Suplemento anual, 1961-1962 (en castellà). Madrid: Espasa-Calpe, 1966, p. 196. ISBN 8423945952.
* 1 2 «Jean Forbes-Robertson». [Consulta: 4 març 2018].
* 1 2 A historical dictionary of British women. (en anglès). Rev. ed. Londres: Europa Publications, 2003. ISBN 9781857432282.
# Rossinyol de l'Índia

El rossinyol de l'Índia (Larvivora brunnea; syn: Luscinia brunnea) és una espècie d'ocell de la família dels muscicàpids (Muscicapidae). Es troba a les regions muntanyoses del sud del continent asiàtic. És un ocell migratori que cria a l'Himàlaia i les muntanyes limítrofes, des de Afganistan fins a la Xina. Passa l'hivern a l'est i sud del subcontinent indi, inclosa Bangladesh i Sri Lanka. El seu hàbitat natural són els boscos temperats i els matollars. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «rossinyol de l'Índia». Diccionari dels ocells del món TERMCAT. [Consulta: 22 abril 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
* ↑ BirdLife International. «Indian Blue Robin. Larvivora brunnea» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 22 abril 2022].
# Ryan Cox

Ryan Cox (Pretòria, 9 d'abril de 1979 - Johannesburg, 1 d'agost de 2007) va un ciclista sud-africà que fou professional entre el 2000 i el moment de la seva mort.
Bon escalador, en el seu palmarès destaca la victòria al Tour de Langkawi de 2005 i dos campionats nacionals en ruta, el 2004 i 2005.
Va morir l'1 d'agost de 2007 de resultes de compliacions post-operatòries d'una lesió vascular a la cama esquerra.

## Palmarès

* 1998
** 1r al 94.7 Cycle Challenge
* 2003
** Vencedor d'una etapa del Circuit des Mines
* 2004
** Campió de Sud-àfrica en ruta
** 1r al Tour del llac Qinghai i vencedor d'una etapa
* 2005
** Campió de Sud-àfrica en ruta
** 1r al Tour de Langkawi i vencedor d'una etapa

## Referències

* ↑ El sudafricano Ryan Cox muere a los 28 años a marca.com (1 d'agost de 2008) (castellà)

## Enllaços externs

* Fitxa a sitiodeciclismo.net
# Ryan Gibbons

Ryan Gibbons (13 d'agost de 1994) és un ciclista sud-africà professional des del 2016 i actualment al Lidl-Trek. En el seu palmarès destaca la general del Tour de Langkawi de 2017 i el campionat nacional en ruta de 2020.

## Palmarès

* 2017
** 1r al Tour de Langkawi i vencedor d'una etapa
* 2020
** Campió de Sud-àfrica en ruta
* 2021
** Campió de Sud-àfrica en contrarellotge
** Campió d'Àfrica de ciclisme en ruta
** Campió d'Àfrica de ciclisme en contrarellotge
** 1r al Trofeu Calvià
* 2024
** Campió de Sud-àfrica en ruta
** Campió de Sud-àfrica en contrarellotge

### Resultats al Giro d'Itàlia

* 2017. No surt (16a etapa)
* 2018. 84è de la classificació general
* 2019. 91è de la classificació general
* 2023. 68è de la classificació general

### Resultats a la Volta a Espanya

* 2018. 82è de la classificació general

### Resultats al Tour de França

* 2020. 121è de la classificació general

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Saint-Gengoux-de-Scissé

Saint-Gengoux-de-Scissé és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 594 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Bernard Robelin | UMP | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 497 | 504 | 519 | 548 | 527 | 531 | 594 |
| A partir de 1990: Població sense dobles comptes |||||||
# Rudolph E. Schirmer

Rudolph E. Schirmer (Nova York, 22 de juliol de 1859 - ibídem, 20 d'agost de 1919), fou un editor musical novaiorquès.
El 1866 va començar a treballar a G. Schirmer Inc., l'editorial fundada pel seu pare, Gustav Schirmer, fill d'un immigrant alemany als Estats Units. Quan va morir el seu únic germà Gustave, va assumir les seves responsabilitats a l'empresa, un fet que va derivar en un empitjorament de la salut degut a les tensions que va patir. Tot i mantenir el control sobre el negoci, va començar a traspassar part de l'activitat directa al seu nebot, Gustave Schirmer.
L'editorial feia la funció de promotor musical, en comprar els drets de la producció artística en exclusiva i per avançat, finançant l'activitat de l'artista. Aquest va ser el cas d'Enric Granados a qui, el setembre de 1913, Rudolph Schirmer li va fer un contracte de producció per dos anys, pel qual Granados guanyava 6.000 francs anuals a compta dels royalties de la música que produís en aquest període.
Va crear la revista The Musical Quarterly (1915) on acostumava a escriure articles sobre música basat en la seva experiència personal amb els músics que tractava en la seva vessant d'editor i promotor musical. va ser director de l'Oratorio Society, i de la New York Symphony Society. També va ser un mecenes d'institucions culturals i va donar el fons bibliogràfic de música creat per G. Schirmer Inc. a l'Institute of Musical Art de Nova York, del qual va ser administrador; d'igual forma, el 1918 va donar a la ciutat de Santa Barbara una selecció d'obres de la seva biblioteca particular en memòria de la seva filla morta aquell any.

## Referències

* 1 2 Redacció Musical Quarterly, Oct-1919, p. 451.
* ↑ «G:Schirmer / AMP» (en anglès). The Musical classical, 2014. [Consulta: 4 juliol 2015].
* 1 2 Redacció Etude, 1919.
* ↑ Clark, 2006, p. 141.
* ↑ Heyman, Barbara B. Samuel Barber (en anglès). Oxford University Press, 1992, pàg. 151. ISBN 9780195358100 [Consulta: 4 juliol 2015].

## Bibliografia

* Clark, Walter Aaron. Enrique Granados. Poet of the piano (en anglès). Oxford: University Press, 2006. ISBN 9780195349795 [Consulta: 22 juny 2015].
* Redacció Etude. «Rudolph E. Schirmer 1859--1919» (en anglès). Etude Magazine, 1919. [Consulta: 3 juliol 2015].
* Redacció Musical Quarterly «Rudolph E. Schirmer» (en anglès). The Musical Quarterly, Vol. 5, Núm. 4, 01-10-1919, pp. 451-452 [Consulta: 3 juliol 2015].

## Enllaços externs

* Nota necrològica a The Etude
# Sakmenka

Sakmenka - Сакменка (rus) - és un poble (un khútor) de l'óblast de Bélgorod, a Rússia. El 2016 tenia 32 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Salima Mukansanga

Salima Mukansanga (Ruanda, 1988) és una àrbitra de futbol ruandesa.

## Biografia

Salima Mukansanga, nascuda el 1988 i de professió llevadora, va començar en l'arbitratge internacional en 2012. El 2017 va arbitrar un partit de seleccions al Campionat femení sub-20 de la CAF de 2017 classificatori per a la Copa Mundial Femenina de Futbol Sub-20 de 2018 entre Kènia i Etiòpia. El 2018, va ser àrbitra central en la Copa Mundial Femenina de Futbol Sub-17 de 2018 a Uruguai, i va arbitrar alguns partits de la Copa d'Algarve.
També va ser una de les àrbitres en la Copa Mundial Femenina de Futbol de 2019, que se celebrà a França i va oficiar en els Jocs Olímpics d'Estiu de 2020 de Tòquio. A més d'arbitrar partits als nivells més alts del futbol femení internacional, Salima Mukasanga va fer història el 2022 en ser la primera dona en arbitrar un partit de la Copa Africana de Nacions, en categoria masculina. Igualment, aquell mateix any va esdevenir una de les tres primeres dones en arbitrar en la Copa del Món masculina que es va celebrar a Qatar.
L'any 2022 Salima Mukasanga va entrar a formar part de la llista de les 100 dones de la BBC.

## Referències

* ↑ «Australia Árbitros - Femenino (Fifa.com)». Arxivat de l'original el 2019-06-07. [Consulta: 7 juny 2019].
* 1 2 3 «BBC 100 Women 2022: Who is on the list this year? - BBC News» (en anglès britànic). [Consulta: 14 gener 2023].
* ↑ «Se anuncia el grupo de viaje sub-20 de Kenia a Etiopía» (en anglès). Arxivat de l'original el 2019-05-25. [Consulta: 7 juny 2019].
* ↑ «African Qualifiers Fifa U-20 WWC- France 2018» (en anglès). [Consulta: 7 juny 2019].
* ↑ «Copa Mundial Femenina Sub-17 de la FIFA Uruguay 2018: Listado oficial de Árbitras». [Consulta: 7 juny 2019].
* ↑ «Designadas las árbitras y las asistentes para Uruguay 2018». Arxivat de l'original el 2019-06-07. [Consulta: 7 juny 2019].
* ↑ «CAN 2022. Qui est Salima Mukansanga, la première femme arbitre de l'histoire de la compétition ?». Ouest France, 07-01-2022.
# Rétxitsa

«Rétxitsa» té aquests significats:
* Rétxitsa (Smolensk), població de l'óblast de Smolensk, a Rússia
* Rétxitsa (Primórie), població del krai de Primórie, a Rússia
# San Cono (Sicília)

San Cono (sicilià Santu Conu) és un municipi italià, dins de la ciutat metropolitana de Catània. L'any 2008 tenia 2.961 habitants. Limita amb els municipis de Mazzarino (CL), Piazza Armerina (EN) i San Michele di Ganzaria.

## Administració

Llista d'alcaldes :
| Període | Identitat | Partit |
| 2008- | Nunzio Drago | Llista cívica |

## Galeria d'imatges

* Església del Spirito Santo
* Església mare
# San Cosmo Albanese

San Cosmo Albanese (albanès Strigari) és un municipi italià, dins de la província de Cosenza. L'any 2006 tenia 645 habitants. És un dels municipis on viu la comunitat arbëreshë. Limita amb els municipis d'Acri, Corigliano Calabro, San Demetrio Corone, San Giorgio Albanese i Vaccarizzo Albanese.

## Administració

Llista d'alcaldes :
| Període | Identitat | Partit |
| 2006- | Antonio Mondera | Centreesquerra |
# Safareig públic del Lledó, de la Gratella i de la Pietat

Safareig públic del Lledó, de la Gratella i de la Pietat és una obra de Berga protegida com a Bé Cultural d'Interès Local.

## Descripció

Tots els safareigs conservats tenen una forma semblant. Són de pedra, amb una bassa on s'emmagatzema l'aigua i un pedrís on es rentava la roba. Mentre que el de la Gratella i el de la Pietat estan a cobert, el del Lledó perdé la teulada fa uns anys. Aquest darrer té pedrís pels quatre costats mentre que els altres dos només en tenen per un. El de la Pietat té una placa de ceràmica commemorativa col·locada a primers dels anys 1990.

## Referències

* ↑ «Safareig públic del Lledó, de la Gratella i de la Pietat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Sant Cristòfol de Fonolleres

Sant Cristòfol de Fonolleres és un edifici religiós del municipi de Parlavà (Baix Empordà) inclòs en l'Inventari del Patrimoni Arquitectònic de Catalunya.

## Descripció

Església d'una nau amb absis interiorment poligonal de cinc cares i semicircular a l'exterior. Posseeix capelles laterals afegides tardanament. L'absis és sobrealçat amb una construcció de caràcter defensiu. La portalada, al frontis, té arquivoltes apuntades, llinda i timpà llis; els relleus de les impostes són molt erosionats. Campanar d'espadanya, de quatre arcades. La volta de la nau és apuntada, amb tres arcs torals que, com el triomfal, presenten mènsules amb representació escultòrica de caps humans i esses fantàstics. Al presbiteri hi ha volta de creueria. La construcció és de grans rebles i morter, amb carreus angulars. A l'exterior, com a fonament de l'absis, s'hi conserva un fragment de la capçalera preromànica del temple anterior.
De l'església en resta una part del seu absis de planta rectangular o trapezial tardogòtica. Es conserven els murs de l'absis preromànic. En el mur de llevant trobem una petita creu grega.

## Història

L'església és citada en la donació de l'any 1122 al bisbe de Girona per part d'Estefania de Fonolleres.

### Absis preromànic de Sant Cristòfol

Aquest vestigi del temple preromànic ha estat exhumat l'any 1970 i quedava al descobert la resta de l'absis preromànic.

## Referències

* 1 2 3 4 «Sant Cristòfol de Fonolleres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Sakara

* Aquest article tracta sobre un instrument de percussió. Si cerqueu l'antiga necròpoli egípcia , vegeu «Saqqara».
El sakara és un instrument de percussió tradicional de la música yoruba de Nigèria. Consisteix en una forma de toc feta d'argila i coberta d'una pell de cabra. Es toca amb un pal.

## Referències

* ↑ «Yoruba Musical instruments» (en anglès), 23-09-2016. [Consulta: 22 març 2023].
* ↑ «Frame Drum, Yoruba, Nigeria, at the National Music Museum». Arxivat de l'original el 2023-04-05. [Consulta: 22 març 2023].
* ↑ Makafui, Deborah Dzifa. «Discover the fascinating stories of the various types of drums in Africa» (en anglès), 02-09-2022. [Consulta: 22 març 2023].

## Vegeu també

* Música de Nigèria